 Hayo aliyazungumza alipokutana na mwandishi wa habari hizi ambaye alitaka kujua maendeleo ya upitiaji huo ulioanza mwanzoni mwa wiki iliyopita.Alisema kuwa kazi hiyo imekuwa ikifanyika katika ofisi za Chama cha Soka Zanzibar (ZFA) Wilaya ya Mjini, lakini imekuwa na changamoto ambazo kama kamati wanakabiliana nazo.Alisema miongoni mwa changamoto hizo ni pamoja na mchezaji mmoja kutoonekana usajili wake ulikoanzia pamoja na wengine kusajiliwa katika timu mbili, jambo ambalo wamekuwa wakiwaita wahusika na kumalizana nao.“Tumeanza kazi hii ambayo tumekabidhiwa na chama tunashukuru inakwenda vizuri lakini kuna changamoto ambazo tunakabiliana nazo,” alisema.Hata hivyo, alisema kuwa kazi hiyo waliyopewa wamekuwa wakiifanya kwa tahadhari kubwa kwani kukosea kwao ndio kutakakochafua mwenendo wa ligi nzima ya wilaya hiyo.Kamati hiyo ambayo iliteuliwa makusudi kupitia fomu hizo inaundwa na wajumbe watatu akiwemo Ali Othman Kibichwa Katibu, Haji Majid Mwenyekiti na Kijo Nadir Nyoni Mjumbe.